Η αύξηση σημειώθηκε κυρίως λόγω της χαλαρής νομισματικής πολιτικής των τραπεζών

Η συνολική κεφαλαιοποίηση των μετοχικών αγορών έφτασε τα 70 τρισ. δολάρια στην αρχή του 2019, ενώ πλησιάζει, πλέον, τα 90 τρισ. δολάρια. Σύμφωνα με την Deutsche Bank, η κεφαλαιοποίηση τους αυξήθηκε κατά 17 τρισ. δολάρια.

Η εντυπωσιακή πορεία αποδίδεται στη χαλαρή νομισματική πολιτική αλλά και στη σχετική χαλάρωση των γεωπολιτικών κινδύνων ανά την υφήλιο.

Παρά το ότι υπήρξαν αρκετοί παράγοντες που ανησύχησαν τις αγορές, από το Brexit έως τον εμπορικό πόλεμο μεταξύ ΗΠΑ και Κίνας, τελικά οι επενδυτές συνέχισαν να «πιστεύουν» σε μετοχές.

Η Wall Street είναι η αγορά με την καλύτερη πορεία, καθώς οι δείκτες S&P 500, Dow Jones και Russell 2000 έχουν ενισχυθεί άνω του 20% από την αρχή του έτους.

Σε ό,τι αφορά συγκεκριμένες μετοχές, πραγματικό «αστέρι» αποδεικνύεται αυτή της Apple με άνοδο 80%, ακολουθούμενη από τον τίτλο του Facebook, ο οποίος έχει κινηθεί κατά 57% υψηλότερα.